Stadi Giuseppe Meazza

Il stadi Giuseppe Meazza, ancje clamât San Sîr (San Siro par talian), al è un implant sportîf multifunzional talian che si cjate a Milan tal cuartîr di San Siro, che al dave il non (ancjemò doprât) al stadi fin al 1980. In chel an al è stât intitulât ae memorie di Giuseppe Meazza (1910-1979), zuiadôr di balon milanês che al è stât campion dal mont cu la Italie tal 1934 e tal 1938. Inaugurât tal 1926 sicu teren di proprietât dal AC Milan, tal 1935 al fo cjapât dal comun di Milan che lu slargjà jenfri il 1937 e il 1939. Daspò de vuere, tai agns cincante e forin stâts zontâts une gradinade (il “Secondo Anello”) che lu à puartât a cuasit 100.000 puescj a sentâ e l’implant des lûs. Tra il 1987 e il 1990 al fo ristruturât e ancjemò ampliât cuntune gnove gradinade, il “Terzo Anello”. Al dì di vuê al è di pôc superiôr ai 75000 puescj a sentâ.